Brothers and Sisters

***Brothers and Sisters*** er det fjerde studioalbumet til det amerikanske rockebandet The Allman Brothers Band. Det vart produsert av Johnny Sandlin i lag med det bandet og kom ut i august 1973 i USA på Capricorn Records. Etter at leiaren for gruppa, Duane Allman, omkom i 1971, hadde The Allman Brothers Band gjeve ut *[[Eat a Peach]]* (1972), ei blanding av studio- og konsertopptak som vart det mest populære albumet deira til då. Etter dette kjøpte gruppa ein gard i Juliette i Georgia, der gruppa pleidde «å henge». Bassisten Berry Oakley sleit meir enn dei andre i bandet etter Duane døydde. Han drakk store mengder alkohol og tok mykje dop. Etter nesten eitt år med alvorleg depresjon, omkom Oakley i ei motorsykkelulukke i november 1972, berre tre kvartal frå staden der venen hadde døydd året før. Dette vart derfor det siste albumet til Oakley.

Bandet fortsette og henta inn Chuck Leavell på piano og Lamar Williams på bass. *Brothers and Sisters* vart stort sett spelt inn over ein periode på tre månader i Capricorn Sound Studios i Macon i Georgia. Sologitaristen Dickey Betts tok over rolla som leiaren i bandet, og mange av songane hans hadde ein meir country-inspirert til. Studiogitaristane Les Dudek og Tommy Talton var med på fleire songar. Albumet vart produsert samstundes med at vokalisten og organisten Gregg Allman spelte inn det første soloalbumet sitt, *[[Laid Back]]*, og består av mange av dei same musikarane og lydteknikarane.

Plateomslaget syner eit fotografi teken av Vaylor Trucks, sonen til trommeslagaren Butch Trucks og kona Linda. På baksida kan ein sjå eit bilete av Brittany Oakley, dottera til Berry Oakley og kona Linda.

Albumet vart det kommersielle høgdepunktet til The Allmans, og har seld over sju millionar eksemplar verda over. Det gjekk heilt til topps på Top 200 Pop Albums, der det låg i fem veker. «Ramblin' Man» vart den første og einaste hitsingelen til bandet, og han nådde andreplassen på ''Billboard'' Hot 100 i 1973. Albumet vart etterfølgd av ein turné på arenaer og stadion, men vart prega av dopmisbruk, uvenskap og dårleg kommunikasjon mellom gruppemedlemmane.

## Innhald

## Medverkande
All info frå plateosmlaget.

;The Allman Brothers Band
*Gregg Allman&nbsp;– vokal, orgel, rytmegitar på «Wasted Words», korvokal på «Ramblin' Man»
*Dickey Betts&nbsp;– sologitar, vokal på «Ramblin' Man» og «Pony Boy», slidegitar på «Wasted Words», dobro på «Pony Boy»
*Berry Oakley&nbsp;– bassgitar på «Wasted Words» og «Ramblin' Man»
*Jai Johanny Johanson&nbsp;– trommer, conga på «Ramblin' Man» og «Jessica»
*Butch Trucks&nbsp;– trommer, perkusjon, paukar på «Jessica», conga på «Come and Go Blues» og «Jelly Jelly»
*Chuck Leavell&nbsp;– piano, korvokal på «Ramblin' Man», elektrisk piano på «Jessica» og «Come and Go Blues»
*Lamar Williams&nbsp;– bassgitar

;Andre medverkande
*Les Dudek – sologitar på «Ramblin' Man», akustisk gitar på «Jessica»
*Tommy Talton - akustisk gitar på «Pony Boy»

;Produksjon
*Johnny Sandlin&nbsp;– produent, lydteknikar, remiksing
*Ovie Sparks&nbsp;– lydteknikar, remiks
*Buddy Thornton&nbsp;– lydteknikar
*George Marino&nbsp;– lydmastering
*Judi Reeve&nbsp;– grafisk innhald
*Dan Hudson jr.&nbsp;– fotografi
*Bo Meriwether&nbsp;– fotografi
*Barry Feinstein&nbsp;– layout, design
*Vicki Hodgett&nbsp;– layout, design

## Salslister

### Vekeslister

### Salstrofé

## Kjelder

**Denne artikkelen bygger på «[[:en:Brothers and Sisters (album)|Brothers and Sisters (album)]]» frå ,  den 9. september 2018.* 
*** oppgav desse kjeldene:*
* 
* 
* 
*